钦定古今图书集成/理学汇编/文学典/第142卷 > 《观南阳高武宣王诰词其子浑璞治书征赋》
## 钦定古今图书集成/理学汇编/文学典/第142卷 > 《观南阳高武宣王诰词其子浑璞治书征赋》

元吴师道

武略纷谁敌，神锋奋独先。攻城蒙矢石，拓地揽山川。
淮甸威如埽，蛮方命已悬。长驱越东角，直𢭏海南边。
名冠三军帅，功开半壁天。至仁惟不杀，伟绩更无前。
铁马戈鋋息，貂蝉佩服鲜。曹公创尚在，鄂国志逾坚。
星陨悲苍汉，山崇想故阡。分祠遍南纪，遗像俨凌烟。”
疏傅曾开国，承家复象贤。绣衣躬入奏，丹陛诏仍宣。
圣代昭恩数，王封衍土田。风云摅壮气，日月漏重泉。
制辟奚斯庙，光增《太史》编。哀荣千载少，忠孝一家全。
奕奕丹青绘，绵绵带砺传。桐乡修秩祀，愿荐侑神篇。